”Murivale primește amendă că a pictat 11 tablouri în Piața Decebal – km zero București”, este explicația simplă care însoțește filmulețul postat de artist, duminică, pe pagina lui de Facebook. Scenele pictate de artist sunt Madonne cu pruncul, Geneza Sixtină, Binomul primar și altele cu temă religioasă (vezi la finalul articolului), proiectul fiind dedicat celor trei oameni fără adăpost care ”au murit trăind într-un beci WC părăsit: Aurică, Iliuță și Petre”.

Înregistrarea video (vezi mai jos) este însoțită și de câteva fotografii cu bidoanele de culori care urmau să fie confiscate. ”Facem o țară ca afară, poliția română ne amendează. Constituția Română protejează artele”, mai scrie artistul.





Înainte de intervenția artistului, care a pictat timp de trei săptămâni, zona era una abandonată de autoritățile locale, o combinație de groapă de gunoi și toaletă publică neamenajată.

Reacțiile la amenda primită de Murivale nu au întârziat să apară. ”AMENDĂ PENTRU ARTĂ Membru al Uniunii Artiștilor Plastici din România, autor cunoscut și premiat, VASILE MUREȘAN-MURIVALE a pictat 3 săptămâni în arsiță, fără să ceară nimic în schimb și a transformat un loc insalubru – Piața Decebal de la Kilometrul 0 al Bucureștiului – într-un spațiu vizitat de îngeri. Efectul? O amendă promptă din partea Primăriei. Dragi prieteni, vă invit să distribuiți și să ripostăm: alegem arta în locul duhorii de gunoi menajer și de perete măcinat de igrasie! Vă mulțumesc.”, a notat scriitoarea Daniela Zeca, tot pe Facebook. ”Cât de astupat la minte să fii ca să îl amendezi pe Murivale pentru artă!?!”, întreabă, retoric, și Rodica Enache.







***

Imagini cu opera de artă care a deranjat Primăria și Poliția Comunitară. Mia multe fotografii, pe pagina de Facebook a artistului (aici)

Și totul s-a încheiat cu acești doi nene, trimiși de șefii lor de la Poliția comunitară și de la Primărie să-l amendeze pe Murivale. Să mai spunem că în alte țări autoritățile publice investesc fonduri serioase pentru așa ceva?

Mă rog, sper să nu se încheie, totuși, așa. Dar asta depinde de și de voi. Să transmiteți mai departe și către prieteni, dar și către autorități acest caz.